**Răgaz superflu**

*Amfiyon*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De o mie de ani aștept,

De o mie de ani fug de mine,

De o mie de ani îmi iau zborul spre stele.

De o mie de ani îmi port orizontul

În transhumanța vieților trăite

Într-o lungă sinucidere colectivă.

De o mie de ani spionez

Umbra hazardului sperând

Că nu se va descompune fluid,

Ca întotdeauna când mă apropii.

O nespusă tandrețe râvnita

Alunecă în dreptul privirii și numai.

E greu de sfasaiat pânza uitării

Ce-o țese în jurul meu inocența.